**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. szeptember 29-én tartandó rendes**

**Képviselő-testületi ülésére**

Az előterjesztés tárgya: **„A Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 kódszámú** pályázat Támogatási szerződésének utólagos elfogadása

Melléklet: Támogatási szerződés

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/……………/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.6.1. és a 1.22. pontja |
| Szociális és Humán Bizottság | SZMSZ 5.sz melléklet 1.10. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2022.09.23.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„A Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 kódszámú pályázat Támogatási szerződésének utólagos elfogadása**

**Tisztelt Képviselő-testület!**

Tiszavasvári Város Önkormányzata Képviselő-testülete 2022. május 19. napján a 140/2022. (V.19.) Kt. számú határozatában elfogadta és felkérte a polgármestert, hogy a 2016-ban beadott „A Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 kódszámú mentett pályázat megvalósulása érdekében a módosítást nyújtsa be a közreműködő szervezeten keresztül az irányító hatóság felé.

A módosítási igényt a közvetítő hatóság befogadta, ezt követően az irányító hatóság a módosított tartalmat elfogadta és jóváhagyta, így 113.731.780,- Ft visszanem terítendő összegben részesítette a Tiszavasvári Város Önkormányzatát.

2022. augusztus 25. napján a közreműködő szervezet megküldte a részünkre a támogatási szerződés tervezetet, aminek ellenőrzése, kiegészítése megtörtént, továbbá a szerződés mellékletéhez szükséges dokumentumok visszaküldésre kerültek. A szerződés tervezet a Támogató részéről 2022. szeptember 08. napján elfogadásra került, amit 2022. szeptember 12-én megküldött az Önkormányzat részére.

A határozattervezet mellékletét képező támogatási szerződésben az összköltség 114.239.780,- Ft a támogatási összeg 113.731.780,- Ft. A támogatás intenzitása 100%-os, viszont az összköltségben fennmaradó 508.000,- Ft nem elszámolható költség, ez az összeg a Rehabilitációs környezettervező szakmérnöki díja, amit a most futó Belügyminisztériumi pályázatból valósítunk meg. Ez az épület akadálymentesítéséről szóló szakvélemény, mely jelen pályázati felhívásnak kötelező szakmai eleme, viszont mivel az akadálymentesítés nem ebben a pályázatban kerül megvalósításra a szakvélemény költségét nem támogatja.

A pályázatból megvalósul a Varázsceruza Óvoda homlokzati hőszigetelése, a jelenlegi felújításból kimaradt nyílászárók cseréje, szaniterek cseréje, burkolat felújítás, új eszközök beszerzése, fűtáskorszerűsítés és konyhai szellőzés kialakítása.

A támogatás felhasználásának végső ideje 2023.június 30.

Kérem a Tisztelt Képviselő-testületet, hogy a határozat-tervezetet és annak mellékletét képező támogatási szerződést szíveskedjen elfogadni.

Tiszavasvári, 2022. 09. 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2022. (IX.29.) Kt. sz.**

**határozata**

**„A Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 kódszámú pályázat Támogatási szerződésének utólagos elfogadása**

**Tiszavasvári Város Önkormányzata Képviselő-testülete**

1. Elfogadja a 2022. szeptember 12. napján kiadott **„A Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 kódszámú pályázat támogatási szerződését.**
2. Felkéri a Polgármestert, hogy gondoskodjon a támogatási szerződésben rögzített tartalom betartásáról.

**Határidő:** azonnal **Felelős:** Szőke Zoltán polgármester