**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. szeptember 29-én tartandó rendes nyílt ülésére**

Az előterjesztés tárgya: **A Kornisné Liptay Elza Szociális és Gyermekjóléti Központ Hősök u. 38. és Ady E. u. 8. telephelyei kiváltásáról**

Melléklet: -

Az előterjesztés előadója: Szőke Zoltán – polgármester (előadó)

Az előterjesztés témafelelőse: Krasznainé dr. Csikós Magdolna Igazgatási és Szociálpolitikai Osztályvezető

Az előterjesztés ügyiratszáma: TPH/683/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. mell. 1.9. pontja |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Liptay Elza Szociális és Gyermekjóléti Központ Intézményvezető | szeszk@gmail.com |

Tiszavasvári, 2022. szeptember 23.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**ELŐTERJESZTÉS**

**- a Képviselő-testülethez –**

**A Kornisné Liptay Elza Szociális és Gyermekjóléti Központ Hősök u. 38. és Ady E. u. 8. telephelyei kiváltásáról**

**Tisztelt Képviselő-testület!**

2021. szeptemberi testületi ülésén döntött a képviselő-testület arról, hogy a Szabolcs-Szatmár-Bereg Megyei Kormányhivatal ellenőrzése eredményeként megvizsgálja annak a lehetőségét, hogy a 4440 Tiszavasvári, Hősök u. 38. telephely kiváltható-e, annak rossz statikai állapota miatt a szolgáltatások más helyre átköltöztethetőek-e abból.

Egyedi kormányzati döntés következtében lehetőség nyílt a 4440 Tiszavasvári, Kabay János u. 23. épület felújítására, mely alkalmassá tehető az alábbi szolgáltatások beköltöztetésére:

* támogató szolgálat,
* szociális étkeztetés
* idősek nappali ellátása
* család- és gyermekjóléti szolgálat
* család- és gyermekjóléti központ

Ezen szolgáltatások elhelyezésével a Kabay János u. 23. épületben (volt CSÁO épületrész és a háziorvosi rendelő helyisége) kiválthatóak a Hősök u. 38, és az Ady Endre u. 8. sz. alatti telephelyek szociális szolgáltatásai.

Ezen régi épületrészek energetikailag is elavultabbak, gazdaságtalanabbul működtethetőek, mint egy felújított épület, így ez is indokolttá teszi a mihamarabbi költözést.

Ehhez az intézmény alapító okirat módosítására, **szakmai program módosításra van szükség az adott szolgáltatásokat érintően.**

**A szakmai program módosításokat külön előterjesztés keretében a Szociális és Humán Bizottság saját hatáskörben tárgyalja.**

Továbbá szükség van a fenntartó részéről adatmódosítás kezdeményezésére a szolgáltatói nyilvántartási rendszerben, melynek során a szolgáltatások működési engedélyei kerülnek felülvizsgálatra az új telephely vonatkozásában bevonva a szükséges szakhatóságokat is.

Ezen kérelem benyújtása mihamarabb célszerű a szolgáltatások működtetése előzetes előkészítése érdekében.

Így kérem, hogy hozzon döntést a Tisztelt Képviselő-testület a fent megnevezett szolgáltatások működési engedélyei módosítása kezdeményezéséről, és a szolgáltatások Kabay János u. 23. sz. épületbe való átköltöztetéséről.

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.***

Tiszavasvári, 2022. szeptember 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2022. (IX.29.) Kt. sz.**

**határozata**

**A Kornisné Liptay Elza Szociális és Gyermekjóléti Központ Hősök u. 38. és Ady E. u. 8. telephelyei kiváltásáról**

Tiszavasvári Város Önkormányzata Képviselő-testülete a **Kornisné Liptay Elza Szociális és Gyermekjóléti Központ Hősök u. 38. és Ady E. u. 8. telephelyei kiváltásával kapcsolatban** az alábbi határozatot hozza:

1. Kezdeményezi a Kornisné Liptay Elza Szociális és Gyermekjóléti Központ keretein belül működő alábbi szolgáltatások tekintetében a telephely módosításokat **2022. október 15. nappal, de legkésőbb a működési engedély véglegessé válása napjával** az alábbiakban:

|  |  |  |
| --- | --- | --- |
| Szolgáltatás megnevezése | Jelenlegi telephely | Új telephely, engedélyeztetés után |
| támogató szolgálat | 4440 Tiszavasvári, Ady E. u. 8 | 4440 Tiszavasvári Kabay J. 23. |
| szociális étkeztetés | 4440 Tiszavasvári, Hősök u. 38. | 4440 Tiszavasvári Kabay J. 23. |
| idősek nappali ellátása | 4440 Tiszavasvári, Hősök u. 38. | 4440 Tiszavasvári Kabay J. 23. |
| család- és gyermekjóléti szolgálat | 4440 Tiszavasvári, Hősök u. 38. | 4440 Tiszavasvári Kabay J. 23. |
| család- és gyermekjóléti központ | 4440 Tiszavasvári, Hősök u. 38. | 4440 Tiszavasvári Kabay J. 23. |

1. Felkéri a polgármestert, hogy a Kornisné Liptay Elza Szociális és Gyermekjóléti Központ intézmény fenntartója képviseletében jelen döntést követően nyújtsa be a szolgáltatásokra a működési engedély kiadására vonatkozó kérelmet a Kormányhivatal felé.
2. Felkéri a polgármestert, hogy jelen határozat 1 példányát a szükséges intézkedések megtétele érdekében küldje meg a Kornisné Liptay Elza Szociális és Gyermekjóléti Központ intézmény vezetője részére.

**Határidő**: azonnal **Felelős:** Szőke Zoltán polgármester