**ELŐTERJESZTÉS**

Tiszavasvári Város Önkormányzata Képviselő-testületének

2022. szeptember 29-én tartandó rendes testületi ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/14236-2/2022

A napirend előterjesztője: Szőke Zoltán polgármester

Az előterjesztést készítette: Bodnár Anita köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2022. szeptember 22.

**Bodnár Anita**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**129/2022. (V.11.) Kt. számú határozat**

Döntés született a fizioterápiás feladatok ellátására vonatkozó közbeszerzési eljárás kiírásáról. Az ajánlatételi felhívás EKR-ben történő közzétételéről gondoskodtam.

**134/2022. (V.11.) Kt. számú határozat**

Elfogadásra került az önkormányzat és az Egészségügyi Alapellátási Igazgatóság között az egészségügyi alapellátás körébe tartozó fogorvosi ügyeleti ellátásra vonatkozó feladatellátási szerződés. A szerződést aláírtam.

**137/2022. (V.19.) Kt. számú határozat**

A képviselő-testület ezen határozatával felkérte a Tiva-Szolg Nonprofit Kft. ügyvezetőjét, hogy a fizioterápiás feladatok ellátására kiírt közbeszerzési felhívás alapján Tiva-Szolg Nonprofit Kft. vizsgálja meg a fizioterápiás feladatellátás lehetőségét.

**138/2022. (V.19.) Kt. számú határozat**

A képviselő-testület döntött arról, hogy a Tiszavasvári I. számú házi gyermekorvosi körzet helyettesítését 2022. június 1. napjától Farkasné dr. Szabó Éva, dr. Jóna Angelika Gizella gyermekorvosok mellett Pappné dr. László Ibolya Ida egyéni vállalkozó házi gyermekorvos is ellátja. E**l**fogadásra került a feladatellátási szerződés, melyet aláírtam és megküldtem a működési engedélyt kiadó hatóság és a NEAK részére is.

**163/2022. (V.30.) Kt. számú határozat**

A képviselő-testület a HBVSZ Zrt. végelszámolás útján történő megszüntetésére, valamint az igazgatóság mandátumának meghosszabbítására tett javaslatot. A határozatban megfogalmazottakat képviseltem a 2022. május 31. napján megtartott közgyűlésen.

**164/2022. (V.30.) Kt. számú határozat**

Elfogadásra került a Kisvárosok Szövetségének 2021. évi pénzügyi beszámolója, melyről tájékoztattam a Szövetség elnökét.

**176/2022. (VI.16.) Kt. számú határozat**

Elfogadásra került a ROJKO-MED Tanácsadó és Szolgáltató Kft., járóbeteg - és ügyeleti ellátás 2021. évi tevékenységéről szóló szakmai és pénzügyi beszámolója. A döntésről tájékoztattam a Kft. ügyvezetőjét.

**180/2022. (VI.16.) Kt. számú határozat**

A képviselő-testület támogatta az Alkaloida Vegyészeti Gyár Zrt. előtti útszakaszon kijelölt gyalogos átkelőhely kialakítását, amennyiben annak teljes költségét (különösen: a tervek, az engedélyezési dokumentáció és a kivitelezéshez szükséges költségek) az Alkaloida Vegyészeti Gyár Zrt. vállalja. A döntésről tájékoztattam a Zrt.-ét.

**190/2022. (VI.30.) Kt. számú határozat**

Utólagosan jóváhagyta a testület Tiszavasvári Város Önkormányzata és a NYÍRSÉGVÍZ Zrt. között Tiszavasvári Város közigazgatási területén keletkező nem közművel összegyűjtött háztartási szennyvíz begyűjtésére irányuló kötelező közszolgáltatás ellátásáról szóló aláírt közszolgáltatási szerződést.

**192/2022. (VI.30.) Kt. számú határozat**

Elfogadta a testület Tiszavasvári Város Önkormányzata és a Nemzeti Sportközpontok között a tiszavasvári 6661/2 hrsz alatt felvett, 9157m2 alapterületű, „kivett beépítetlen terület” megnevezésű ingatlan tulajdonjogának térítésmentes átadásáról szóló szerződést. A szerződést aláírtam.

**211/2022. (VII.28.) Kt. számú határozat**

Utólagosan hagyta jóvá a testület a Tiszavasvári I. számú házi felnőtt orvosi körzetre megkötött helyettesítési feladatellátási szerződést dr. Malinák Gyula háziorvossal.

**212/2022. (VII.28.) Kt. számú határozat**

Utólagosan hagyta jóvá a testület a Tiszavasvári I. számú házi gyermekorvosi körzetre vonatkozó feladatellátási szerződés módosítását a helyettes orvosnak fizetendő díj változása miatt.

**217/2022. (VII.28.) Kt. számú határozat**

Elfogadta a testület az Egyesített Közművelődési Intézmény és Könyvtár 2021. évi munkájáról szóló beszámolót és a 2022. évi munkatervét. A döntésről tájékoztattam az intézmény vezetőjét.

**220/2022. (VII.28.) Kt. számú határozat**

Elfogadta a testület a Tiszavasvári Polgármesteri Hivatal 2021. évi tevékenységéről szóló beszámolót.

**222/2022. (VII.28.) Kt. számú határozat**

Utólagosan hagyta jóvá a testület Tiszavasvári Város Önkormányzata képviseletében Szőke Zoltán polgármester által a Hajdúkerületi és Bihari Víziközmű Szolgáltató Zrt. részére elküldött szavazati záradékot.

# Tiszavasvári, 2022. szeptember 22.

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (IX.29.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

129/2022. (V.11.) Kt. határozat

134/2022. (V.11.) Kt. határozat

137/2022. (V.19.) Kt. határozat

138/2022. (V.19.) Kt. határozat

163/2022. (V.30.) Kt. határozat

164/2022. (V.30.) Kt. határozat

176/2022. (VI.16.) Kt. határozat

180/2022. (VI.16.) Kt. határozat

190/2022. (VI.30.) Kt. határozat

192/2022. (VI.30.) Kt. határozat

211/2022. (VII.28.) Kt. határozat

212/2022. (VII.28.) Kt. határozat

217/2022. (VII.28.) Kt. határozat

220/2022. (VII.28.) Kt. határozat

222/2022. (VII.28.) Kt. határozat

végrehajtásáról szóló beszámolót elfogadja.