**ELŐTERJESZTÉS**

Tiszavasvári Város Önkormányzata Képviselő-testületének

**2022. szeptember 29-én** tartandó rendes, nyílt ülésére

**Az előterjesztés tárgya:** **A Kornisné Központ bentlakásos ellátásai élelmezési norma emeléséről**

**Melléklet:** intézményvezetői levél – előterjesztéshez

**A előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna igazgatási és szociálpolitikai osztályvezető

**Ügyiratszám:** TPH/11755/2022.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| Pénzügyi és Ügyrendi Bizottság | SZMSZ 4. sz. melléklet 1.22 pont |
| Szociális és Humán Bizottság | SZMSZ 5. sz. melléklet 1.9. pont |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
| Harasztiné Gorzsás Ildikó | Kornisné Központ gazdasági vezetője | harasztine69@gmail.com |
| Makkai Jánosné | Kornisné Központ intézményvezetője | szeszk@gmail.com |

Tiszavasvári, 2022. szeptember 23.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Kornisné Központ bentlakásos ellátásai élelmezési norma emeléséről**

**Tisztelt Képviselő-testület!**

Legutóbb a szociális rendelet 2022. szeptember 1. napja hatálybalépéssel módosult az idős és fogyatékos bentlakásos ellátás és a szociális étkeztetés térítési díjai emelése miatt.

Ezzel összefüggésben módosításra került ugyanezen szolgáltatások önköltsége is a képviselő-testület 2022. július 28-ai testületi ülésén.

A szociális igazgatásról és szociális ellátásokról szóló 1993. évi III. tv. (Szoc. tv.) az alábbiakról rendelkezik:

***„115. §*** *(1)Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj).* ***Az intézményi térítési díjat a fenntartó tárgyév április 1-jéig állapítja meg.******Az intézményi térítési díj összege nem haladhatja meg a szolgáltatási önköltséget.*** *Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben* ***az önköltség számítása során a közös költségelemeket a szolgáltatásonkénti közvetlen költségek arányában kell megosztani.”***

Az intézményvezető levelében tájékoztatott, hogy szükség lenne a bentlakásos ellátások alapanyag norma emelésére is, mint szolgáltatáson belüli önköltség rész meghatározására is a fenntartó részéről.

Ezen norma meghatározására legutoljára 2019. évben került sor.

Azóta azonban az élelmezési alapanyagok emelkedése szükségszerűvé teszi az emelést.

Az intézmény normál és különféle diétás étkeztetést is biztosít az ellátottaknak jogszabályokban előírt feltételeknek megfelelően.

Az alapanyagnorma meghatározását javaslom az intézményvezető által megküldött számítások alapján 855 Ft+Áfa összegben a normál és a diétás étkezés estében egyaránt.

**A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.**

Tiszavasvári, 2022. szeptember 23.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**…../2022. (IX.29.) Kt. számú**

**határozata**

**A Kornisné Központ bentlakásos ellátásai élelmezési norma emeléséről**

Tiszavasvári Város Önkormányzata Képviselő-testülete a szociális igazgatásról és szociális ellátásokról szóló 1993. évi III. tv. 115. § alapján az alábbi határozatot hozza:

1. Elfogadja a Kornisné Liptay Elza Szociális és Gyermekjóléti Központ intézményvezetője által javasolt **élelmezési alapanyag normát** az alábbiakban mind a normál, mind a diétás étkezés esetén: **855 Ft +ÁFA,** melynek étkezési bontása a következő:

* reggeli: 120 Ft+ÁFA
* tízórai: 77 Ft+ÁFA
* ebéd: 300 Ft+ÁFA
* uzsonna: 85 Ft+ÁFA
* vacsora: 273 Ft+ÁFA

1. Felkéri a polgármestert, hogy a döntésről tájékoztassa az intézményvezetőt.

**Határidő:** azonnal **Felelős:** Szőke Zoltán polgármester



