**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. szeptember 29-én tartandó rendes**

**Képviselő-testületi ülésére**

Az előterjesztés tárgya: **„Energetikai fejlesztések Tiszavasvári intézményeiben” című TOP\_PLUSZ-2.1.1-21-SB1-2022-00035 kódszámú** pályázat Támogatási szerződésének utólagos elfogadása

Melléklet: Támogatási szerződés

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/……………/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.6.1. és a 1.22. pontja |
| Szociális és Humán Bizottság | SZMSZ 5.sz melléklet 1.10. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2022.09.23.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„Energetikai fejlesztések Tiszavasvári intézményeiben” című TOP\_PLUSZ-2.1.1-21-SB1-2022-00035 kódszámú** pályázat Támogatási szerződésének utólagos elfogadása

Tiszavasvári Város Önkormányzata Képviselő-testülete 2021. december 16. napján a 152/2021. (XII.16.) Kt. számú határozatában döntött arról, hogy pályázatot nyújt be a TOP\_PLUSZ-2.1.1-21 kódszámú pályázatra. A pályázat benyújtásra került amiben a Kornisné Liptay Elza Szociális és Gyermekjóléti Központ (Tiszavasvári, Vasvári Pál u. 87. szám 820 hrsz.) B,C és D épületeinek fűtéskorszerűsítése, nyílászárócseréje és homlokzati, illetve tető hőszigetelése valósul meg. Továbbá a Gólyahír Gyermek és Ifjúsági Tábor (Tiszavasvári, Nyárfa u. 2. szám 5702/6 hrsz.) főépület, szállásépület, irodaépület vonatkozásában homlokzati és födémszigetelés, nyílászárók cseréje és fűtés kiépítés valósul meg hőszivattyú/fűtőpanel rendszer segítségével. A kérelem benyújtását követően a közreműködő hatóság által megküldött hiánypótlásokat és tisztázó kérdésekre a válaszok beküldésre kerültek.

A Támogató 2022. augusztus 12. napján értesítette az Önkormányzatot, hogy a pályázatot érvényesnek találta és 308.632.940,- Ft összegű támogatásba részesítette a Tiszavasvári Város Önkormányzatát. A közreműködő szervezet 2022. augusztus 22. napján megküldte a részünkre a támogatási szerződés tervezetet, aminek ellenőrzése, kiegészítése megtörtént, továbbá a szerződés mellékletéhez szükséges dokumentumok visszaküldésre kerültek. A szerződés tervezet a Támogató részéről 2022. szeptember 07. napján elfogadásra került, amit 2022. szeptember 08-án megküldött az Önkormányzat részére.

A határozattervezet mellékletét képező támogatási szerződésben az összköltség 308.632.940,- Ft a támogatási összeg 308.632.940,- Ft. A támogatás intenzitása 100%-os, önerő a beruházáshoz nem szükséges. A támogatási szerződés 2022. szeptember 13. napján lépet hatályba.

A támogatás felhasználásának végső ideje 2025. március 31.

Kérem a Tisztelt Képviselő-testületet, hogy a határozat-tervezetet és annak mellékletét képező támogatási szerződést szíveskedjen elfogadni.

Tiszavasvári, 2022. 09. 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2022. (IX.29.) Kt. sz.**

**határozata**

**„Energetikai fejlesztések Tiszavasvári intézményeiben” című TOP\_PLUSZ-2.1.1-21-SB1-2022-00035 kódszámú pályázat Támogatási szerződésének utólagos elfogadása**

**Tiszavasvári Város Önkormányzata Képviselő-testülete**

1. Elfogadja a 2022. szeptember 08. napján kiadott **„Energetikai fejlesztések Tiszavasvári intézményeiben” című TOP\_PLUSZ-2.1.1-21-SB1-2022-00035 kódszámú pályázat támogatási szerződését.**
2. Felkéri a Polgármestert, hogy gondoskodjon a támogatási szerződésben rögzített tartalom betartásáról.

**Határidő:** azonnal **Felelős:** Szőke Zoltán polgármester