**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. szeptember 29-én tartandó rendes nyílt ülésére**

Az előterjesztés tárgya: **A Baptista Tevékeny Szeretet Misszió kérelméről**

Melléklet: 1 db. kérelem és megállapodás tervezet

Az előterjesztés előadója: Szőke Zoltán – polgármester (előadó)

Az előterjesztés témafelelőse: Krasznainé dr. Csikós Magdolna Igazgatási és Szociálpolitikai Osztályvezető

Az előterjesztés ügyiratszáma: TPH/14545/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. mell. 1.9. pontja |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Liptay Elza Szociális és Gyermekjóléti Központ Intézményvezető | szeszk@gmail.com |

Tiszavasvári, 2022. szeptember 23.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**ELŐTERJESZTÉS**

**- a Képviselő-testülethez –**

**A Baptista Tevékeny Szeretet Misszió kérelméről**

**Tisztelt Képviselő-testület!**

A Baptista Tevékeny Szeretet Misszió megkereséssel élt önkormányzatunk felé, hogy a már Tiszavasvári településen szociális étkeztetést biztosít, és az önkormányzat kössön együttműködési megállapodást velük, ezzel is támogatva tevékenységüket.

A szociális igazgatásról és a szociális ellátásokról szóló 1993. évi III. tv. alapján az önkormányzatnak kötelező feladata a szociális étkeztetés biztosítása, melyet a Kornisné Liptay Elza Szociális és Gyermekjóléti Központ keretein belül biztosítunk is.

Ezen feladat szolgáltatási önköltsége jelenleg 837 Ft/adag.

**Az ellátás térítési díja** az alábbiakban alakul a **Kornisné Központ intézményben jelenleg**:

790 Ft/ellátási nap helyben fogyasztással

A kiszállítás díja 60 Ft/ellátási nap/háztartás

***„86. §*** *(1)* ***A települési önkormányzat köteles biztosítani***

*a) a családsegítést, ha polgármesteri hivatalt működtet vagy a közös önkormányzati hivatal székhelye a településen van,*

*b)* ***étkeztetést,***

*c) házi segítségnyújtást,*

*d) állandó lakosainak számától függően a (2) bekezdés szerinti szociális szolgáltatásokat,*

*e) az a)–d) pontban nem említett szociális szolgáltatásokhoz való hozzáférést.*

*(2) Az a települési önkormányzat, amelyiknek területén*

*a)*

*b) háromezer főnél több állandó lakos él, az a) pont szerinti alapszolgáltatást és idősek nappali ellátását,*

*c) tízezer főnél több állandó lakos él, az a)–b) pont szerinti alapszolgáltatásokat és a b) pontban nem említett nappali ellátást,*

*d) harmincezer főnél több állandó lakos él, az a)–c) pont szerinti szociális szolgáltatásokat, időskorúak gondozóházát, éjjeli menedékhelyet, hajléktalan személyek átmeneti szállását*

*köteles biztosítani.”*

Előzetes értesüléseink szerint a Baptista Tevékeny Szeretet Misszió magasabb áron biztosítja ezt a szolgáltatást a településen.

**Figyelembe véve, hogy a saját fenntartású intézményünk ellátotti körét azonos szolgáltatás esetén fedné a misszió ellátása, valamint azt is, hogy igény mutatkozik a jelenlegi 78 fős igénybevevővel egy alacsonyabb áru szolgáltatásra is, javaslom a szolgáltatás lehetőségét akár szélesebb körben is inkább önkormányzati kézben tartani, és nem javaslom támogatni az ellátási szerződés megkötését a Baptista Tevékeny Szeretet Misszióval.**

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.***

Tiszavasvári, 2022. szeptember 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2022. (IX.29.) Kt. sz.**

**határozata**

**A Baptista Tevékeny Szeretet Misszió kérelméről**

Tiszavasvári Város Önkormányzata Képviselő-testülete a Baptista Tevékeny Szeretet Misszió kérelmével kapcsolatban az alábbi döntést hozza:

1. Nem támogatja a Baptista Tevékeny Szeretet Misszióval ellátási szerződés megkötését szociális étkeztetés tekintetében.
2. Felkéri a polgármestert, hogy jelen határozat 1 példányát küldje meg a Baptista Tevékeny Szeretet Misszió részére.

**Határidő**: azonnal **Felelős:** Szőke Zoltán polgármester













